b'\n_START_ARTICLE_\nPotisna cev\n_START_PARAGRAPH_\nPotisna cev, (ang. Ramjet) je tip reaktivnega motorja, ki nima gibljivih delov. Za delovanje se mora obvezno premikati; \xc4\x8de se ne premika, ne pride do kompresije in motor ne more delovati. Za doseg hitrost, pri kateri lahko za\xc4\x8dne sam delovati, je potrebno drugo pogonsko sredstvo. Najbolj u\xc4\x8dinkovito delujejo pri hitrost okrog 3 Machov, lahko pa deluje do 6 Machov._NEWLINE_Zasnova je zelo preprosta - potrebna je samo posebej oblikovana pogonska cev z zo\xc5\xbeitvijo. Uporabljamo jih na podro\xc4\x8djih, kot so letala, rakete in artilerijske granate, kjer je potreben majhen, preprost, hiter na\xc4\x8din pogona. Poskusno so jih uporabljali tudi na konicah rotorja helikopterja; sicer uspe\xc5\xa1no, ne pa tudi u\xc4\x8dinkovito._NEWLINE_Potisno cev pogosto zamenjujemo s pulznimi motorji, pri katerih poteka zgorevanje v sunkih (impulzih, pulzih), pri potisni cevi pa nepretrgano.'